นายกรัฐมนตรีตูวาลู

นายกรัฐมนตรีตูวาลู (ตูวาลู: Ulu o te Malo o Tuvalu) เป็นหัวหน้ารัฐบาลของตูวาลู ตามรัฐธรรมนูญของตูวาลูนายกรัฐมนตรีต้องเป็นสมาชิกรัฐสภาเสมอ และได้รับเลือกจากรัฐสภาในการลงคะแนนลับ เนื่องจากไม่มีพรรคการเมืองในตูวาลู สมาชิกรัฐสภาคนใดก็ได้จึงได้รับการเสนอชื่อเข้าชิงตำแหน่งนี้ หลังจากการลงคะแนนเสียงของรัฐสภา ผู้สำเร็จราชการตูวาลู (ในฐานะประมุขแห่งรัฐ) มีหน้าที่รับผิดชอบในการเข้าสาบานตนเป็นนายกรัฐมนตรีของผู้ที่ได้รับเสียงข้างมาก

ตำแหน่งนายกรัฐมนตรีก่อตั้งขึ้นเมื่อตูวาลูได้รับเอกราชในปี ค.ศ. 1978 แม้ว่าบางครั้งตำแหน่งนี้จะถูกพิจารณาว่าต่อเนื่องจากตำแหน่งนายกรัฐมนตรีคนก่อนซึ่งก่อตั้งขึ้นในปี ค.ศ. 1975 ถ้านายกรัฐมนตรีถึงแก่กรรม ดังเช่นที่เคยเกิดขึ้น รองนายกรัฐมนตรีจะกลายเป็นนายกรัฐมนตรีรักษาการ จนกว่ารัฐสภาจะเลือกคนใหม่ นายกรัฐมนตรีอาจสูญเสียตำแหน่งโดยการลาออก พ่ายแพ้ในญัตติไม่ไว้วางใจของรัฐสภา หรือสูญเสียที่นั่งในการเลือกตั้งรัฐสภา 

อดีตนายกรัฐมนตรีหลายคนได้รับการแต่งตั้งให้ดำรงตำแหน่ง ผู้สำเร็จราชการตูวาลู

กาอูเซอา นาตาโน ดำรงตำแหน่งนายกรัฐมนตรีคนปัจจุบัน ตั้งแต่วันที่ 19 กันยายน ค.ศ. 2019

อ้างอิง

นายกรัฐมนตรีตูวาลู
ก่อตั้งในปี พ.ศ. 2521